หวาวคั้นเนื้อตัว ปวดตามตัว พอกินพาราเซตามอลก็หายพอหมดลิทยาก็เป็นเหมือนเดิม
สวัสดีค่ะ อาการหนาว ครั่นเนื้อตัว ปวดตามตัว น่าจะเกิดจากการมีไข้ แนะนำควรลองใช้เทอร์โมรมิเตอร์วัดอุณหภูมิร่างกายดู โดยอมไว้ในปาก แล้ววัดได้มากกว่า 37 องศาเซลเซียส ก็แสดงว่ามีไข้จริงๆ ซึ่งสาเหตุของไข้มีมากมาย แบ่งคร่าวๆ ออกเป็น1. เกิดจากการติดเชื้อไวรัส เช่น ไข้หวัด ไข้หวัดใหญ่ โรคหัด ไข้เลือดออก อาหารเป็นพิษจากเชื้อไวรัส เป็นต้น2. เกิดจากการติดเชื้อแบคทีเรีย เช่น ทอนซิลอักเสบ ไข้มาลาเรีย อาหารเป็นพิษจากเชื้อแบคทีเรีย ไส้ติ่งอักเสบ กระเพาะปัสสาวะอักเสบ เป็นต้น3. จากโรคที่ไม่ได้เกิดจากการติดเชื้อ เช่น โรคภูมิแพ้ตนเอง โรคข้ออักเสบรูมาตอยด์ โรคมะเร็ง เป็นต้น แต่ไข้จะเป็นแบบเรื้อรังดังนั้น หากวัดได้มีไข้จริง แนะนำควรสังเกตอาการไปก่อน ว่าจะมีอาการอื่นปรากฏหรือไม่ ในเบื้องต้น นอกจากการทานยาแล้ว ควรเช็ดตัวลดไข้บ่อยๆ ดื่มน้ำเปล่ามากๆ แต่น้ำต้องไม่เย็น หลีกเลี่ยงการโดนลมหรืออยู่ในที่มีอากาศเย็น พักผ่อนเยอะๆ และทานยาลดไข้ คือ พาราเซตามอล โดยทานขนาด 500 มิลลิกรัม 1-2 เม็ด ทุก 4-6 ชั่วโมง ยังไม่แนะนำให้ทานยาลดไข้ในกลุ่มอื่นๆ เพราะอาจเกิดผลข้างเคียงหรือภาวะแทรกซ้อนได้ แต่หากอาการไม่ดีขึ้น ก็ควรไปพบแพทย์เพื่อตรวจหาสาเหตุค่ะ